FESTIVALUL CULTURAL PATRIOTIC „ȚARA CRĂIȘORULUI” EDIȚIA A – XIII – A, ALBAC, JUDEȚUL ALBA

FESTIVALUL CULTURAL PATRIOTIC „ȚARA CRĂIȘORULUI”

EDIȚIA A – XIII – A, ALBAC, JUDEȚUL ALBA

Joi 28 februarie 2019, cu ocazia împlinirii a 234 de ani “Februarie 1785” de la martiriul eroilor neamului românesc, Horia, Cloșca și Crișan, cetățeni de onoare post – mortem ai comunei Albac, din județul Alba, s-a organizat un important eveniment cultural.

Au luat parte Asociația “Țara Iancului – Iubirea mea” – Deva, Primăria și Consiliul local al comunei Albac și liceul tehnologic “Țara Moților” – Albac. Oamenii Transilvaniei cu un simț patriotic special au depus coroane de flori la mormântul eroilor din centrul comunei. Au luat parte primarul comunei Albac, domnul Petru Tiberiu Todea, directorul liceului tehnologic din Albac domnul Ioan Han și organizatorul de bază a fost domnul inginer Ioan Paul Mărginean. Propunerea invitației la nivel de fundație a fost făcută de domnul Cristi Cristescu, redactor-șef la publicația “Dacia nemuritoare”. Am reprezentat fundația în calitate de secretar literar al revistei “Independența Română – Independența prin cultură”, am prezentat fundația cu caracterul ei cultural – istoric, am recitat două din poeziile mele patriotice, am oferit reviste și cărți editate, de editura fundației, LAURENT. Diploma pe care am primit-o ne-a onorat și la rândul nostru am oferit trei diplome de recunoaștere a promovării culturii celor ce au organizat importantul eveniment. Au luat parte elevi, profesori, istorici, grupul vocal din Gurahonț, cât și oameni ai locului. Întreg evenimentul s-a desfășurat pe parcursul a cinci ore. Programul manifestării a cuprins cântece patriotice, poezii, scenete, dar și materiale istorice. Un omagiu binemeritat a fost adus batalionului de voluntari ”Horea” – din Beiuș, la 100 de ani de la înființare.

Doina Bârcă

Contents